Datoen

Datoen er en norsk dokumentarserie som gikk på NRK1 fra 2015 til 2020. Hver episode følger livsløpet til tre personer som er født på samme dato, en av dem en kjent person. Serien er utviklet og produsert av Monster Media og er inspirert av reportasjen «Oslo, 16. mars 1959» fra Dagbladet Magasinet i 2011 skrevet av Bernt Jakob Oksnes og Eivind Sæther.

Serien vant i 2016 den internasjonale Gold World Medal for beste format i kategorien TV, dokumentar- og informasjonsprogram innen samfunn og historie under er New York Festivals World’s best TV & Films. Under Gullruten 2016 vant den prisene for årets deltaker (Tone "Gullet" Knudsen) og beste foto enkamera (Runar Blekken). Tredje sesong av serien vant to priser under Gullruten 2018: årets deltaker (Viktor Johannes Sandal) og beste foto enkamera (Runar Blekken). Serien har i tillegg vært nominert til Gullruten 2016 klassene for beste nye programserie og beste klipp/redigering (Vidar Vaggen) og klassen beste dokumentarserie under Gullruten 2018 og Gullruten 2020.

Formatet for serien er solgt til utlandet og det er blant annet laget en britisk versjon under navnet Born On av Channel 4 og en spansk versjon under navnet Dia Cero.

Sesongoversikt

Referanser

Kilder

Eksterne lenker 
 

Norske dokumentarserier
TV-produksjoner på NRK
Norske TV-serier fra 2010-årene
TV-program med Gullrute-vinnere
TV-program med vinnere av Gullrutens fagpris
Norske TV-serier fra 2020-årene